Այս յարձակումները նաեւ կը բացայայտեն ձախողութիւնը՝ Թուրքիոյ նկատմամբ, Միացեալ Նահանգներու կիրարկած մեղմ քաղաքականութեան: Դիւրացնելով Հայոց ցեղասպանութեան ժխտումը, լուռ մնալով Հայաստանի ապօրինի շրջափակման, անտեսելով Թուրքիոյ կատարած օժանդակութիւնը Իսլամական Պետութեան եւ «Ալ Քայիտա»ին, նաեւ անտեսելով կրօնական եւ ազգային փոքրամասնութիւններու հանդէպ ժխտական կեցուածքը, Միացեալ Նահանգները շարունակ կը քաջալերեն Էրտողանի ղեկավարութիւնը, որպէսզի հետզհետէ իր երկրէն ներս թէ՛ դուրս, դառնայ աւելի նախայարձակ: